cyanic-selkie/wikianc huggingface dataset:
மகோபா மாவட்டம்
மகோபா மாவட்டம் (Mahoba district) இந்தியாவின் உத்தரப் பிரதேச மாநிலத்தின் 75 மாவட்டங்களில் ஒன்றாகும். இம்மாவட்டத் தலைமையிட நகரம் மகோபா ஆகும். இது சித்திரக்கூட கோட்டத்தில் அமைந்துள்ளது. சந்தேல இராஜபுத்திரர்கள் மகோபாவையும் தலைநகராகக் கொண்டு கி பி பத்தாம் நூற்றாண்டு முதல் பதின்முன்றாம் நூற்றாண்டு முடிய ஆண்டனர்.
ஹமீர்பூர் மாவட்டத்தின் சில பகுதிகளைப் பிரித்து 11 பிப்ரவரி 1995 அன்று மகோபா மாவட்டம் துவக்கப்பட்டது.
இம்மாவட்டம் உத்தரப் பிரதேச புந்தேல்கண்ட் பகுதியில் அமைந்துள்ளது. மகோபா நகரத்திற்கு அருகே கஜுராஹோ கோயில்கள் அமைந்துள்ளது. இப்பகுதியில் இந்தியுடன் புந்தேலி மொழியும் பேசப்படுகிறது.
மாவட்ட அமைவிடம்
மகோபா மாவட்டத்தின் வடக்கில் ஹமீர்பூர் மாவட்டம், வடகிழக்கில் பந்தா மாவட்டம், தெற்கில் சத்தர்பூர் மாவட்டம் மற்றும் மேற்கில் ஜான்சி மாவட்டம் எல்லைகளாக அமைந்துள்ளது.
மக்கள் தொகையியல்
2011 ஆம் ஆண்டு மக்கள்தொகை கணக்கெடுப்பின்படி, மகோபா மாவட்டத்தின் மொத்த மக்கள் தொகை 8,76,055 ஆகும். இம்மாவட்டத்தின் பரப்பளவு 2884 சதுர கி மீ., ஆகும். மக்கள் அடர்த்தி ஒரு சதுர கிலோ மீட்டரில் 304 நபர்கள் வாழ்கின்றனர். பாலின விகிதம் ஆயிரம் ஆண்களுக்கும் 880 பெண்கள் வீதம் உள்ளனர். சராசரி எழுத்தறிவு விகிதம் 66.94% ஆக உள்ளது.
சமயம்
இம்மாவட்டத்தின் மக்கள் தொகையில் இந்து சமயத்தவர் மற்றும் சமண சமயத்தவர் கூடுதலாகவும்,  இசுலாமிய,  கிறித்தவ, சீக்கிய,  பௌத்த சமய மக்கள் தொகை குறைவாகவும் உள்ளது.
மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் புந்தேலி மொழி உள்ளிட்ட வட்டார மொழிகளும் இம்மாவட்டத்தில் பேசப்படுகிறது.
மாவட்ட நிர்வாகம்
மகோபா மாவட்டம் மூன்று வருவாய் வட்டங்களையும்; நான்கு ஊராட்சி ஒன்றியங்களையும், 247 கிராம சபைகளையும்; 521 கிராமங்களையும்; இரண்டு நகராட்சிகளையும் கொண்டுள்ளது.
பொருளாதாரம்
மகோபா மாவட்டத்தை பொருளாதாரத்தில் மிகவும் பின் தங்கிய இந்தியாவின் 240 மாவட்டங்களில் ஒன்றாக இந்திய அரசின் பஞ்சாயத்து ராஜ் அமைச்சகம் 2006-ஆம் ஆண்டில் அறிவித்துள்ளதால், இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து இராஜ் அமைச்சகம் ஆண்டுதோறும் நிதியுதவி அளித்துவருகிறது.
வெளி இணைப்புகள்
பகுப்பு:மகோபா மாவட்டம்
திருமுல்லவாரம் கடற்கரை
திருமுல்லவாரம் கடற்கரை (மலையாளம்  : തിരുമുല്ലവാരം ബീച്ച്) கொல்லம்  நகரத்தில் பிரபலமான கடற்கரைகளில் ஒன்றாகும். கேரள மாநிலத்தில் முக்கிய சுற்றுலாத் தலமாக உள்ளது. கொல்லம் நகரத்தின் முக்கியமான சுற்றுப்புறமான திருமுல்லவாரத்தில் இந்த கடற்கரை அமைந்துள்ளது. கர்கிடகா வவுபாலி சடங்குகளை நடத்துவதற்கு இந்த கடற்கரை மிகவும் பிரபலமானது. ஒவ்வொரு ஆண்டும் ஆயிரக்கணக்கான பக்தர்கள் வவுபாலி தர்பனம் செய்ய கடற்கரைக்கு வருகிறார்கள். இது தென்னிந்தியாவில் அமைந்துள்ள மிகவும் கவர்ச்சிகரமான கடற்கரைகளில் ஒன்றாகும்.
இருப்பிடம்
இந்த கடற்கரை கொல்லம் நகரின் மையப்பகுதியிலிருந்து 6 கி.மீ. தொலைவில் அமைந்துள்ளது. இந்நகரம் ஒரு சுற்றுலா மையம் என்பதால் இது அதிகமான பஸ் இணைப்புகளைக் கொண்டுள்ளது. கொல்லம் கே.எஸ்.ஆர்.டி.சி பேருந்து நிலையம் 5 கி.மீ தொலைவில் அமைந்துள்ளது. அருகிலுள்ள ரயில் நிலையமான கொல்லம் சந்திப்பு ரயில் நிலையம், 7 கி.மீ. தொலைவில் உள்ளது.
குறிப்புகள்
பகுப்பு:கேரளக் கடற்கரைகள் பகுப்பு:கொல்லம் மாவட்டத்திலுள்ள சுற்றுலாத் தலங்கள்
புரோடாக்டினியம்(V) புளோரைடு
புரோடாக்டினியம்(V) புளோரைடு (Protactinium(V) fluoride) என்பது PaF5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். புரோடாக்டினியமும் புளோரைடும் சேர்ந்து இந்த ஆலைடு உருவாகிறது.
தயாரிப்பு
புரோமின் முப்புளோரைடு அல்லது புரோமின் பெண்டாபுளோரைடுடன் 600 °செல்சியசு வெப்பநிலையில் புரோடாக்டினியம்(V) ஆக்சைடைச் சேற்த்து வினைபுரியச் செய்வதன் மூலம் புரோடாக்டினியம்(V) புளோரைடை தயாரிக்கலாம்.:
புரோடாக்டினியம்(V) குளோரைடு அல்லது புரோடாக்டினியம்(IV) புளோரைடுடன் 700 பாகை செல்சியசு வெப்பநிலையில் புளோரின் வாயுவை செலுத்தியும் புரோடாக்டினியம்(V) புளோரைடை தயாரிக்கலாம்.
புளோரின் கொண்ட புரோடாக்டினியத்தின் அணைவுச் சேர்மங்களை சிதைவு வினைக்கு உட்படுத்தியும் புரோடாக்டினியம்(V) புளோரைடை தயாரிக்க முடியும்.
பண்புகள்
புரோடாக்டினியம்(V) புளோரைடு வெள்ளை நிறம் கொண்ட எளிதில் ஆவியாகும் ஒரு திண்மமாகும். இது அதிக நீருறிஞ்சும் தன்மை கொண்டது. தண்ணீரில் ஓரளவு கரையும். ஐதரோபுளோரிக் அமிலத்திலும் இது கரையும். β-யுரேனியம் பெண்டாபுளோரைடு வகை நாற்கோணப் படிககட்டமைப்பை இச்சேர்மம் கொண்டுள்ளது. a = 1153 பைக்கோமீட்டர், c = 510 பைக்கோமீட்டர் என்ற அணிக்கோவை  அளவுருக்களுடன் I42d (விண்வெளி குழு எண். 122) என்ற இடக்குழுவிலான படிகக்கட்டமைப்பை இச்சேர்மம் ஏற்றுள்ளது. குவார்ட்சு மற்றும் பைரெக்சு ஆகியவை அதிக வெப்பநிலையில் புரோடாக்டினியம்(V) புளோரைடால் தாக்கப்படுகின்றன. ஓர் இருநீரேற்றாக இது நிறமற்ற, நீருறிஞ்சும் படிகத்திண்மப் பொருளாகும். இயற்கையில் இது மெழுகு போன்றது. நீரிலும் ஐதரோபுளோரிக் அமிலத்திலும் கரையும். பாசுபரசு முப்புளோரைடுடன் இது வினைபுரிந்தால் புரோடாக்டினியம்(IV) புளோரைடு உருவாகும். தாழ் வெப்பநிலையில் காற்றில், ஐதரசன் புளோரைடு அல்லது புளோரின் ஆகியவற்றால் இருநீரேற்றை நீரற்ற வடிவமாக மாற்ற முடியாது. அதற்கு பதிலாக, இருபுரோடாக்டினியம்(V) ஆக்சைடு ஆக்டாபுளோரைடு (Pa2OF8) உருவாகிறது. . 325 பாகை செல்சியசிற்கும் அதிக வெப்பநிலையில், இருபுரோடாக்டினியம்(V) ஆக்சைடு ஆக்டாபுளோரைடும் புரோட்டாக்டினியம்(V) புளோரைடும்  கலவையாக  உருவாகின்றன.
மேற்கோள்கள்
பகுப்பு:புரோடாக்டினியம் சேர்மங்கள் பகுப்பு:புளோரைடுகள்
ஈத்தேன்
ஈத்தேன் (Ethane) என்பது C2H6 என்ற மூலக்கூற்று வாய்ப்பாட்டைக் கொண்ட கரிமச் சேர்மங்களைக் குறிக்கிறது. இதை எத்தேன் என்ற பெயராலும் அழைக்கிறார்கள். சாதாரணமான வெப்பநிலை மற்றும் அழுத்தத்தில் ஈத்தேன் நிறமற்ற மணமற்ற வாயுவாகக் காணப்படுகிறது. பிற ஐதரோ கார்பன்கள் போல ஈத்தேனும் இயற்கை வாயுவிலிருந்து பேரளவில் தொழிற்சாலைகளில் தனித்துப் பிரித்தெடுக்கப்படுகிறது. பெட்ரோலியத்தை சுத்திகரிப்பு செய்யும் போது பெட்ரோ வேதிப்பொருள்களுடன் உடன் விளைபொருளாகவும் கிடைக்கிறது. எத்திலீன் உற்பத்திக்குப் பயன்படுத்துவது ஈத்தேனின் முதன்மையான பயனாகக் கருதப்படுகிறது.
கட்டமைப்பில் உள்ள ஓர் ஐதரசன் அணுவை இடப்பெயர்ச்சி செய்துவிட்டு அதற்குப் பதிலாக வேரு வேதி வினைக்குழுவை மாற்றீடு செய்து ஈத்தேனுடன் தொடர்புடைய பிற சேர்மங்கள் தயாரிக்கப்படுகின்றன. ஈத்தேன் சேர்மத்தின் ஒரு பகுதிக் கூறு எத்தில் குழு என்ற வேதி வினைக்குழுவாக கருதப்படுகிறது. உதாரணமாக ஓர் எத்தில் குழுவுடன் ஐதராக்சில் குழு இனைக்கப்பட்டால் அச்சேர்மத்தை எத்தனால் என்கிறோம். இது மதுபானங்களில் உள்ள ஆல்ககால் ஆகும்.
வரலாறு
1834 ஆம் ஆண்டில் மைக்கேல் பாரடே என்பவரால் ஈத்தேன் முதன் முதலில் தயாரிக்கப்பட்டது. பொட்டாசியம் அசிட்டேட் கரைசலை மின்னாற்பகுப்புக்கு உட்படுத்தி இவர் ஈத்தேனைத் தயாரித்தார். இந்த வினையில் உருவான ஐதரோகார்பன் விளைபொருள் மீத்தேன் என்று இவர் தவறாகப் புரிந்து கொண்டார். இதனால் மேலும் இந்த சேர்மத்தை தொடர்ந்து ஆராயாமல் கைவிட்டார். 1847-1849 காலப்பகுதியில் கரிம வேதியியலின் இயங்குறுப்புத் தத்துவத்தை நிரூபிப்பதற்காக எர்மான் கோல்ப் மற்றும் எட்வர்ட்டு பிராங்க்லேண்டு ஆகியோர் எத்தில் சயனைடு மற்றும் எத்தில் அயோடைடுடன் பொட்டாசியம் தனிமத்தைச் சேர்த்து ஒடுக்கமடையச் செய்து ஈத்தேனை உருவாக்கினர். இதற்கு அவர்கள் பாரடே செய்ததைப் போல நீரிய அசிட்டேட்டுகளை மின்னாற்பகுப்புக்கு உட்படுத்தினர். இவர்களும் இவ்வினையில் விளைந்தது மீத்தேனின் இருபடியான ஈத்தேன் என்பதற்குப் பதிலாக மீத்தேன் என்றே தவறாகப் புரிந்து கொண்டனர். இப்பிஒழை 1864 இல் காரல் சிகோர்லெமர் என்பவரால் சரிசெய்யப்பட்டது. இவ்வினைகளில் வழியாக உருவானது ஈத்தேன் என்பதை இவர் எடுத்துக்காட்டினார்.
கரிமச் சேர்மங்களுக்குப் பெயரிடும் ஐயுபிஏசி பெயரிடும் முறையில் இருந்து ஈத்தேன் என்ற பெயர் வருவிக்கப்பட்டுள்ளது. குடிக்கத்தக்க ஆல்ககால் (எத்தனால்) என்ற பொருள் கொண்ட செருமன் மொழிச் சொல்லிலிருந்து ’ஈத்’ பெறப்பட்டு, அதனுடன் கார்பன் அணுக்களுக்கு இடையில் உள்ள ஒற்றைப் பிணைப்பைக் குறிப்பிடும் ஏன் என்ற சொல்லையும் சேர்த்து ஈத்தேன் என்ற சொல் உருவாக்கப்பட்டுள்ளது.
வேதியியல்
ஈத்தேன் இரண்டு மெத்தில் குழுக்களால் ஆனது ஆகும். அதாவது, மெத்தில் குழுக்களின் இருபடியே ஈத்தேன் ஆகும். ஆய்வகத்தில் ஈத்தேன் கோல்ப் தொகுப்பு வினையினால் தயாரிக்கப்படுகிறது. இந்த நுட்ப வினையில் அசிட்டேட்டு உப்பின் நீரிய கரைசல் மின்னாற்பகுப்பு செய்யப்படுகிறது. எதிர்மின் முனையில் அசிட்டேட்டு ஆக்சிசனேற்றமடைந்து கார்பன் டை ஆக்சைடும் மெத்தில் இயங்குறுப்புகளும் உருவாகின்றன. மேலும் அதிகமான வினைத்திறன் கொண்ட இயங்குறுப்புகள் இணைந்து ஈத்தேன் உருவாகிறது.
புற இணைப்புகள்
பகுப்பு:கரிம வேதியியல் பகுப்பு:ஆல்கேன்கள் பகுப்பு:தொழிற்சாலை வாயுக்கள் பகுப்பு:ஈத்தேன்
சிற்றெழால்
சிற்றெழால் (Common kestrel, Falco tinnunculus) என்பது வல்லூறு குடும்ப கரைவணை வகைப் பறவையாகும். கழுகு, வல்லூறு சிற்றெழால் ஆகிய பறவையினங்கள் பிற விலங்குகளை தாக்கிக் கொன்றுண்ணும் பறவைகள். இதனால் இவைகளுக்கு கொன்றுண்ணிப் பறவைகள் என்று பெயர். தமிழ் நாட்டில் வாழும் சிற்றெழால் ஆண் சுமார் 150 -160 கிராம் இருக்கும். பெண் சுமார் 180 -190 கிராம் எடை இருக்கும் 34-38 செ.மீ நீளம் இருக்கும் (சுமார் ஒரு புறாவின் அளவினதாகும்). இறக்கைகள் 70-80 செ.மீ இருக்கும். சிற்றெழால் காடை முதலிய பறவைகளையும், எலி போன்ற சிறு பாலூட்டிகளையும், தவளை, வெட்டுக்கிளி போன்றவற்றையும் தின்னும். உயிரின வகைப்பாட்டாளர்கள் 'ப்பால்க்கோ டின்னுக்யுலசு (Falco Tinnuculus) என்று அழைப்பர்.
தமிழ் இலக்கியத்தில் திணைமொழி ஐம்பது பாடல் 51ல்
சிற்றெழாலை மலையாள மொழியில் சிறு புள்ளு என்று அழைக்கிறார்கள்.
இந்த இனம் பெரிய வாழிட எல்லையைக் கொண்டுள்ளது. இது ஐரோப்பா, ஆசியா, ஆப்பிரிக்காவில் பரவலாக உள்ளது, அதே போல் எப்போதாவது வட அமெரிக்காவின் கிழக்கு கடற்கரையை அடைகிறது.
விளக்கம்
சிற்றெழால் தலைமுதல் வால்வரை 32 - 39 cm நீளம் இருக்கும். இறக்கை விரிந்த நிலையில் 65 - 82 cm அகலம் இருக்கும். பெண் பறவைகள் ஆண்பறவைகளை விட அளவில் பெரியவை. வயதுவந்த ஆண் பறவையின் எடை 136 - 252 g, சராசரியாக சுமார் 155 g ஆகும். வளர்ந்த எண் பறவையின் எடை 154 - 314 g, சராசரியாக சுமார் 184 g ஆகும். மற்ற வேட்டையாடி பறவைகளுடன் ஒப்பிடும்போது இவை சிறியவை. ஆனால் பெரும்பாலான பாடும் பறவைகளை விட பெரியவை. இவை மற்ற வல்லூறு இனங்களைப் போலவே, நீண்ட இறக்கைகள், தனித்துவமான நீண்ட வால் ஆகியவற்றைக் கொண்டுள்ளன.
இப்பறவைகளின் அலகு சிலேட் நீலநிறத்திலும், விழிப்படலம் பழுப்பு நிறத்திலும், கால்கள் செம்மஞ்சள் நிறத்திலும் இருக்கும். இறக்கைகள் கூர்மையானவையாகவும், வட்டமான வாலும் கொண்டவை. பால் ஈருருமை கொண்ட பறவை இது. ஆண் பறவையின் தலை, உச்சி, பின்கழுத்து, கழுத்தின் பக்கங்கள் ஆகியவை கருஞ்சாம்பல் நிறமாகக் கருங்கோடுகளுடன் காணப்படும். முதுகு, செங்கல் சிவப்பாக நீள் வட்டமான கரும் புள்ளிகளோடு காணப்படும். கீழ் முதுகு, வால் மேல் இறகுகள் ஆகியவை கருஞ்சாம்பல் நிறம். வால் முனை வெண்மையாகவும் அதற்கு மேல் அகன்ற குறுக்குக் கரும்பட்டையும் காணப்படும். அடிப்பகுதி பகுதி வெளிர் இளஞ் சிவப்பு நிறத்தில் இருக்கும். மார்பில் கருங்கோடுகளும் வயிற்றில் கரும் புள்ளிகளும் காணப்படும்.
பெண் பறவையின் உச்சி, கழுத்து ஆகியவை வெளிர் மஞ்சள் சிவப்பாக இருக்கும். முதுகில் சில வரைகள் காணப்படும். பின் முதுகும் வாலும் நீர்த்த கருஞ்சாம்பல் நிறத்தில் காணப்படும். மார்பும், வயிறும் ஆணை பறவையை விட நிறங்குன்றி கருங்கோடுகளும் புள்ளிகளும் அழுத்தமாக காணப்படும்.
வெளி இணைப்புகள்
பகுப்பு:வல்லூறுகள் பகுப்பு:ஆப்பிரிக்க கொன்றுண்ணிப் பறவைகள் பகுப்பு:ஐரோவாசிய கொன்றுண்ணிப் பறவைகள்
அரிதான இனம்
அரிதான இனம் (Rare species) என்பது மிகவும் அரிதான, எண்ணிக்கை குறைந்த அல்லது எப்போதாவது காணக்கூடிய உயிரினங்களாகும்.
விளக்கம்
அரிதான இனம் என்பது மிகவும் அரிதான, எண்ணிக்கை குறைந்த அல்லது எப்போதாவது காணக்கூடிய உயிரினங்களாகும். அரிதான இனம் என்பதைத் தாவரம் அல்லது விலங்கு உயிரலகிற்கு பயன்படுத்தப்படலாம். மேலும் இது அருகிய இனம் அல்லது அச்சுறுத்தலுக்கு உள்ளானது என்ற சொல்லிலிருந்து வேறுபட்டது. தேசிய அரசாங்கம், மாநிலம் அல்லது மாகாணம் போன்ற ஒரு அலுவல் பூர்வ அமைப்பால் ஒரு அரிய இனத்தினை உருவாக்கலாம். குறிப்பிட்ட அளவுகோல்களைக் குறிப்பிடாமல் இந்த சொல் பொதுவாகத் தோன்றுகிறது. பன்னாட்டு இயற்கைப் பாதுகாப்புச் சங்கம் பொதுவாக இத்தகையப் பெயர்களை உருவாக்காது. ஆனால் அறிவியல் விவாதங்களில் இந்த வார்த்தையைப் பயன்படுத்தலாம்.
உலகெங்கிலும் 10,000க்கும் குறைவான எண்ணிக்கையிலான உயிரினங்கள் இத்தகையப் பிரிவின் கீழ் வருகின்றன. மிகக் குறுகிய உள்ளூர் வரம்பு அல்லது வாழிடத் துண்டாக்கம் இந்த அரிதான இனக் கொள்கையினை முன்மொழிகிறது. அறியப்பட்ட உயிரினங்களில் கிட்டத்தட்ட 75% "அரிதானது" என வகைப்படுத்தப்பட்டுள்ளன.
பன்னாட்டு இயற்கைப் பாதுகாப்புச் சங்கம் தனிமைப்படுத்தப்பட்ட புவியியல் இடங்களில் காணப்படும் உயிரினங்களுக்கான பெயராக "அரிதான" என்ற சொல்லைப் பயன்படுத்துகிறது. இவை ஆபத்தானவை அல்ல, ஆனால் "ஆபத்தில் உள்ளவை" என வகைப்படுத்தப்பட்டுள்ளன.
அரிதான இனங்கள் சிறிய மக்கள்தொகை கொண்ட இனங்களாக உள்ளன. எதிர்மறையான காரணிகள் தொடர்ந்து செயல்பட்டால், இவை ஆபத்தான அல்லது பாதிக்கப்படக்கூடிய வகைக்குள் செல்கிறது. அரிதான உயிரினங்களின் எடுத்துக்காட்டுகளில் இமயமலை பழுப்புக் கரடி, பாலைவன நரி, ஆசியக் காட்டெருமை மற்றும் இருவாய்ச்சி ஆகியவை அடங்கும்.
அமெரிக்க ஐக்கிய நாடுகளின் வேளாண் அமைச்சகத்தின் தாவரங்கள் தரவுத்தளத்தின் மூலம் ஒரு அரிய தாவரத்தின் சட்டப்பூர்வ நிலையைக் காணலாம்.
மேற்கோள்கள்
<references group="" responsive="1">
மேலும் படிக்க
பகுப்பு:வாழிடம் பகுப்பு:உயிரின வகைப்பாட்டியல்
சின்னக்கடா மணிக்கூண்டு
சின்னக்கடா மணிக்கூண்டு ( ചിന്നക്കട ക്ലോക്ക്ടവര്‍   ) என்பது இந்திய மாநிலமான கேரளாவின் கொல்லம் நகரத்தில் உள்ள ஓர் மணிக்கூண்டு ஆகும். சின்னகடாவில், இந்த மனிக்கூண்டு நகரின் மையத்தில், கொல்லம் சந்திப்பு ரயில் நிலையத்திற்கு அருகில் உள்ளது. முந்தைய திருவிதாங்கூர் மாநிலத்தில் முதல் மனிக்கூண்டு (கடிகாரக் கோபுரம்) இது ஆகும். இது நகரத்தின் அதிகாரப்பூர்வமற்ற சின்னமாகவும், கொல்லத்தின் முக்கிய அடையாளமாகவும் மாறியுள்ளது.
சீரமைப்பு
கொல்லம் மாநகராட்சி இந்த கோபுரத்தை சீரமைக்க மற்றும் புதுப்பிக்க 2 மில்லியன் ரூபாய் ஒதுக்கியது. இந்த திட்டத்தின் பணிகள் தற்போது முடிந்துவிட்டன.
வெளி இணைப்புகள்
பகுப்பு:Coordinates on Wikidata பகுப்பு:கொல்லத்திலுள்ள சுற்றுலாத் தலங்கள் பகுப்பு:மணிக்கூட்டுக் கோபுரங்கள்
சிங்கபுர இராச்சியம்
சிங்கபுர இராச்சியம் அல்லது சிங்கப்பூர் இராச்சியம் (ஆங்கிலம்: Kingdom of Singapura அல்லது Kingdom of Singapore; மலாய்: Kerajaan Singapura Lama அல்லது Kerajaan Singapura; சீனம்: 新加坡王国) என்பது சிங்கப்பூரில் இந்திய மயமாக்கப்பட்ட ஒரு மலாய் இந்து - பௌத்த இராச்சியம் ஆகும்.
சிங்கப்பூரின் ஆரம்பகால வரலாற்றின் போது, புலாவ் உஜோங் (Pulau Ujong) எனும் தீவில், 1299-ஆம் ஆண்டில் சிங்கபுர இராச்சியம் உருவாக்கப்பட்டது. 1398-ஆம் ஆண்டில் அந்த இராச்சியம் வீழ்ச்சி அடையும் வரையில் துமாசிக் என்று அழைக்கப்பட்டது.
வரலாற்றாசிரியர்கள் பலர் அதன் கடைசி ஆட்சியாளரான பரமேசுவரா எனும் ஸ்ரீ இசுகந்தர் ஷா (Sri Iskandar Shah) என்பவர் மட்டுமே வரலாற்று ரீதியாக சான்றுகள் கொண்ட நபராகக் கருதுகின்றனர்.
பொது
14-ஆம் நூற்றாண்டில் ஒரு செழிப்பான குடியேற்றம் மற்றும் ஒரு வர்த்தகத் துறைமுகம் சிங்கப்பூர் ஆற்றின் முகத்துவாரத்தில் இருந்துள்ளது. ஆற்று நெடுகிலும் சின்னச் சின்னக் குன்றுகள் இருந்தன. அவற்றில் ஒன்று கெனிங் குன்று.
கெனிங் குன்றை நீல உத்தமன் மேரு மலை என்று அழைத்தார். அந்த மேரு மலையில் இருந்து குடிப்பதற்கும் குளிப்பதற்கும் நன்னீர் கிடைத்தன. இப்போது அந்த இடம் கெனிங் கோட்டைக் குன்று (Fort Canning Hill) என அழைக்கப் படுகிறது. இருப்பினும் கெனிங் கோட்டை மலை எனும் சொல்; தென்கிழக்காசிய தமிழர்களின் பயன்பாட்டுச் சொல்லாக மாறி விட்டது.
மயாபாகித் பேரரசின் தாக்குதல்
தொடக்கத்தில் சிங்கபுரம் ஒரு சிறிய வர்த்தகத் துறைமுகமாக இருந்தது. பின்னர் மலாயா தீவுக்கூட்டம், இந்தியா, சீனா போன்ற அனைத்துலக நாடுகளுக்கான வர்த்தக மையமாக வளர்ச்சி பெற்றது. குறுகிய காலத்தில் விரைவான வளர்ச்சி.
இருப்பினும், அந்தக் கட்டத்தில் இரண்டு பிராந்திய வல்லரசுகள் சிங்கபுர இராச்சியத்தின் மீது உரிமை கோரி வந்தன. வடக்கில் இருந்து அயூத்தியா இராச்சியம் (Ayuthaya); தெற்கில் இருந்து மயாபாகித் பேரரசு ஆகிய அரசுகள், அரசு உரிமையில் நெருக்குதல்களைக் கொடுத்து வந்தன..
செஜாரா மெலாயு (மலாய்: Sejarah Melayu; ஆங்கிலம்: Malay Anals) குறிப்புகளும்; போர்த்துகீசிய ஆவணங்களும் (Portuguese Sources); சிங்கபுர இராச்சியத்தின் மீது இரு முறை தீவிரமான தாக்குதல்கள் நடைபெற்றன என்பதை உறுதிபடுத்துகின்றன.
ஆகக் கடைசியாக மயாபாகித் பேரரசின் தாக்குதலினால் சிங்கபுர இராச்சியம் அழிவுற்றது. அதன் விளைவாக, சிங்கபுர இராச்சியத்தின் கடைசி மன்னரான பரமேசுவரா, மலாயா தீபகற்பத்திற்குள் தப்பிச் சென்றார். 1400-இல் மலாக்காவில் மலாக்கா சுல்தானகத்தை உருவாக்கினார்.
சொல் பிறப்பியல்
சிங்கபுரா (Singapura) எனும் பெயர் சமஸ்கிருதச் சொல்லில் இருந்து பெறப்பட்டது. சிங்கபுரா என்றால் "சிங்க நகரம்" என்று பொருள். சிங்க எனும் சொல் சமசுகிருதச் சொல்லான சிம்க (சமசுகிருதம்: सिंह; ஆங்கிலம்: siṃha); என்பதில் இருந்து வந்தது. சிம்க என்றால் சிங்கம்.
மற்றும் புரம் எனும் சொல் சமசுகிருதச் சொல்லான புரா (சமசுகிருதம்: पुर; ஆங்கிலம்: pūra); என்பதில் இருந்து வந்தது.
பிந்தான் தீவு
நீல உத்தமன் அல்லது சாங் நீல உத்தமன் (Sang Nila Utama) என்பவர் ஒரு சிற்றசரர். இந்தோனேசியா, தென் சுமத்திராவின் பலெம்பாங்கைச் சேர்ந்த ஸ்ரீ விஜயப் பேரரசின் வாரிசுகளில் ஒருவர். சின்ன வயதில் இருந்தே ஒரு புதிய நகரத்தை உருவாக்க வேண்டும் எனும் ஆசை கொண்டவர்.
பலெம்பாங் கடல் கரையோரத் தீவுகளுக்குச் சென்று பொருத்தமான ஓர் இடத்தைத் தேடினார். அதற்காக நீல உத்தமன் பல கப்பல் பயணங்களை மேற்கொண்டார். அந்தச் சமயத்தில் பிந்தான் தீவுக்குப் போக வேண்டிய நிலைமை ஏற்பட்டது.
பிந்தான் தீவு என்பது ரியாவு தீவுக் கூட்டத்தில் இருக்கிறது. பிந்தான் தீவு அப்போது ஸ்ரீ பினி (Sri Bini) எனும் மகாராணியாரின் பார்வையில் இருந்தது. ஒரு நாள் பிந்தான் தீவு தீவுக்குப் பக்கத்தில் இருந்த மற்றொரு தீவுக்கு நீல உத்தமன் வேட்டையாடச் சென்றார்.
துமாசிக்
பிந்தான் தீவில் தஞ்சோங் பெம்பான் (Tanjong Bemban) எனும் இடத்தில் வேட்டையாடிக் கொண்டிருக்கும் போது, அவர்களின் ஒரு கலைமான் கண்ணில் பட்டது. அதை விரட்டிக் கொண்டு ஒரு குன்றின் மீது ஏறினார்கள். குன்றின் உச்சியை அடைந்ததும் அந்தக் கலைமான் திடீரென்று மறைந்து விட்டது. அந்த மான் மறைந்த இடத்தில் ஒரு பெரிய கல் பாறை இருந்தது. நீல உத்தமன் அந்தக் கல் பாறையின் மீது ஏறினார்.
கல் பாறையின் மேலே ஏறிப் பார்த்தார். அப்போது ஒரு தீவு தெரிந்தது. வெள்ளை மணல் பரவிய கடல் கரை, வெள்ளைக் கம்பளம் விரித்தது போல காட்சி அளித்தது. அந்த இயற்கையின் எழில் காட்சி நீல உத்தமனைப் பெரிதும் கவர்ந்து விட்டது.
அதிசயமான விலங்கு
கப்பல் மூழ்கி விடும் ஆபத்தான நிலைமையும் ஏற்பட்டது. இருந்தாலும் அவற்றை எல்லாம் சமாளித்து துமாசிக் சென்று அடைந்தனர். இளவரசர் நீல உத்தமன் இப்போதைய சிங்கப்பூரின் முகத்துவாரத்தில் இறங்கினார். அடுத்து காட்டிற்குள் வேட்டையாடப் புறப்பட்டார்.
சிங்கபுரம்
அது என்ன மிருகமாக இருக்கும் என்று தன்னுடைய முதல் அமைச்சர் தெமாங் லெபார் தாவுன் (Demang Lebar Daun) என்பவரை நீல உத்தமன் கேட்டார். அதற்கு முதல் அமைச்சர் சிங்கம் என்று சொன்னார். சிங்கத்தைப் பார்த்தது நல்ல ஒரு சகுனம் என்று கருதி அந்த இடத்திற்குச் சிங்க புரம் (ஆங்கிலம்: Lion City; மலாய்: Singapura''); என்று பெயர் வைத்தார்.
சிங்கம் + புரம் = சிங்கபுரம். இதைப் பற்றி ஆய்வுகள் மேற்கொள்ளப் பட்டன. சிங்கப்பூரில் சிங்கம் இருந்ததற்கானச் சான்றுகள் இல்லை என்பது தெரிய வருகிறது. நீல உத்தமன் பார்த்தது ஒரு புலியாக இருக்கலாம் அல்லது ஒரு வெள்ளை நரியாக இருக்கலாம் என்று வரலாற்று அறிஞர்கள் சொல்கின்றனர்.
மாற்றுக் கருத்துகள்
ஸ்ரீ திரி புவானா என்ற நபர் கற்பனையாக இருக்கலாம் என்றும்; சிங்கம் எனும் விலங்கில் இருந்து சிங்கபுரம் உருவான கதையும் கற்பனையாக இருக்கலாம் என்றும்; வரலாற்று அறிஞர்கள் சிலர் நம்புகிறார்கள்.
சிங்கப்பூர் எனும் பெயரின் தோற்றத்திற்கான பல மாற்றுப் பரிந்துரைகள் வழங்கப்பட்டுள்ளன. முன்பு காலத்தில், அதாவது 1300-ஆம் ஆண்டுகளில், பலெம்பாங் அரச அவையில் ஒரு சிங்க சிம்மாசனம் இருந்தது.
அந்தச் சிங்க சிம்மாசனத்தை நினைவு கொள்ளும் வகையிலும்; ஜாவானிய மயாபாகித் பேரரசிற்குச் சவாலாக அமையும் வகையிலும்; துமாசிக்கை மீண்டும் நிறுவியதன் அடையாளமாகவும்; சிங்கபுரா என்ற பெயர் பரமேஸ்வரரால் முன்மொழியப்பட்டு இருக்கலாம் என்று வரலாற்று அறிஞர்கள் சிலர் கருதுகிறார்கள்.
வெளிப்புற இணைப்புகள்
பகுப்பு:சிங்கப்பூரின் வரலாறு பகுப்பு:மலேசிய வரலாறு பகுப்பு:இந்தோனேசிய வரலாறு பகுப்பு:ஆசியாவின் முன்னாள் நாடுகள்
கொல்லனூர், ஊத்தங்கரை வட்டம்
கொல்லனூர் (KOLLANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
இந்த ஊரானது ஊத்தங்கரையில் இருந்து 4 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 50 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  165   வீடுகள் உள்ளன. கிராமத்தின் மொத்த மக்கள் தொகையானது 621 ஆகும். இதில் ஆண்கள் எண்ணிக்கை 318, பெண்களின் எண்ணிக்கை 303 என உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
உமா கிருஷ்ணசாமி
உமா கிருஷ்ணசாமி (Uma Krishnaswami) குழந்தைகளுக்கான பட புத்தகங்கள் மற்றும் புதினங்களை எழுதிய எழுத்தாளர் ஆவார். இவர் "சர்வதேச மற்றும் பன்முக கலாச்சாரங்களைக் கொண்ட இளம் வயது புனைகதை மற்றும் சிறுவர் இலக்கியங்களை விரிவாக்குவதில் குறிப்பிடத் தகுந்த நபராகக் கருதப்படுகிறார்."
வாழ்க்கை
உமா கிருஷ்ணசாமி 1956 இல் இந்தியாவின் புதுதில்லியில் பிறந்தார். இவர் அரசியல் அறிவியலில் பட்டமும், இந்தியாவின் தில்லி பல்கலைக்கழகத்தில் சமூகப் பணியில் முதுகலைப் பட்டமும் பெற்றார். 1979 ஆம் ஆண்டில், இவரும் இவரது கணவரும் அமெரிக்காவிற்கு குடிபெயர்ந்தனர், அங்கு இவர் பட்டதாரி பட்டம் பெற்றார்.
வெளி இணைப்புகள்
பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:வாழும் நபர்கள் பகுப்பு:1956 பிறப்புகள்
மிச்செல் பைபர்
மிச்செல் பைபர் (Michelle Pfeiffer) (பிறப்பு:ஏப்ரல் 29, 1958) என்பவர் அமெரிக்க நாட்டு நடிகை மற்றும் தயாரிப்பாளர் ஆவார். பல வகையான சிறந்த திரைப்படங்களை தேர்ந்தெடுத்து நல்ல கதாபாத்திரங்களில் நடித்ததன் மூலம் மிகவும் அறியப்பட்ட இவர் தனது பல்துறை நடிப்புகளுக்கு தொடர்ந்து பாராட்டுக்களைப் பெற்றுள்ளார். 1980 கள் மற்றும் 1990 களின் மிகச் சிறந்த நடிகைகளில் ஒருவரான இவர் கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் வென்றுள்ளார், அத்துடன் மூன்று [[அகாதமி விருது]கள் மற்றும் ஒரு பிரைம் டைம் எம்மி விருதுக்கான பரிந்துரைகளை பெற்றுள்ளார்.
இவர் 1978 ஆம் ஆண்டு நடிப்புத்துறைக்கு அறிமுகமானார். ஆரம்ப காலத்தில் தொலைகாட்சித் துறையில் சிறிய பாத்திரத்தில் நடித்து வந்த இவர் 1982 ஆம் ஆண்டு 'கிரீஸ் 2' என்ற இசைத் திரைப்படத்தில் தனது முதல் முன்னணி பாத்திரத்தை பெற்று நடித்தார். அதை தொடர்ந்து போன்ற பல வெற்றித் திரைப்படங்களில் நடித்துள்ளார். அதை தொடர்ந்து ஸ்கார்பேஸ் (1983), டான்கேரோஸ் லிஜசோன்ஸ் (1988) போன்ற பல வெற்றித் திரைப்படங்களில் நடித்துள்ளார்.
1992 ஆம் ஆண்டு 'பேட்மேன் ரிட்டன்ஸ்' என்ற மீநாயகன் திரைப்படத்தில் கேட்வுமன் என்ற கதாபாத்திரத்தில் நடித்துள்ளார். அதை தொடர்ந்து 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் ஜேனட் வான் டைன் என்ற கதாபாத்திரத்தில் நடித்துள்ளார்.
வெளி இணைப்புகள்
பகுப்பு:1958 பிறப்புகள் பகுப்பு:வாழும் நபர்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்க குரல் நடிகைகள் பகுப்பு:அமெரிக்க பெண் பாடகர்கள் பகுப்பு:மீநாயகன் திரைப்பட நடிகர்கள்
சாப்ரூம்
சாப்ரூம் (Sabroom) என்பது இந்தியாவின் திரிபுரா மாநிலத்திலுள்ள தெற்கு திரிப்புரா மாவட்டம்|தெற்கு திரிப்புரா மாவட்டத்தில்]] அமைந்துள்ள ஒரு நகரம் மற்றும் பேரூராட்சியாகும். இந்தியாவையும் வங்காளதேசத்தையும் பிரிக்கின்ற பெனி ஆற்றின் கரையில் இப்பேரூராட்சி அமைந்துள்ளது. இப்பகுதியிலுள்ள பெரும்பாலான மக்கள் வங்காள மொழியின் கிளை மொழியான நோயாகாலி மொழியைப் பேசுகின்றனர்.
புவியியல் அமைப்பு
23.00° வடக்கு 91.73° கிழக்கு என்ற அடையாள ஆள்கூறுகளில் சாப்ரூம் நகரம் பரவியுள்ளது.மேலும் கடல்மட்டத்தில் இருந்து சராசரியாக் 26 மீட்டர்கள் உயரத்தில் இந்நகரம் உள்ளது.
அரசியல்
இந்திய நாட்டின் திரிபுரா மாநிலத்தில் உள்ள கிழக்கு திரிபுரா மக்களவைத் தொகுதியின் ஒரு பகுதியாக சாப்ரூம் சட்டப்பேரவைத் தொகுதி இருக்கிறது.
மேற்கோள்கள்
பகுப்பு:திரிபுரா மாநிலத்திலுள்ள ஊர்களும் நகரங்களும் பகுப்பு:தெற்கு திரிப்புரா மாவட்டம்
பிலிபித் மாவட்டம்
இந்திய அரசின் அமைச்சர் மேனகா காந்தி பிலிபித் மக்களவைத் தொகுதியிலிருந்து ஐந்து முறை தேர்ந்தெடுக்கப்பட்டவர். 1947-ஆம் ஆண்டில் இந்தியப் பிரிவினைக்கு பின்னர் வங்காள மக்களும், சீக்கிய மக்களும் அதிகமாக குடியேறி வாழும் உத்தரப் பிரதேச மாவட்டங்களில் பிலிபித் மாவட்டமும் ஒன்றாகும்.
இம்மாவட்டத்தில் புலிகள் காப்பகம் செப்டம்பர் 2008-இல் துவக்கப்பட்டது.
மாவட்ட அமைவிடம்
பிலிபித் மாவட்டத்தின் வடகிழக்கில் நேபாளம், கிழக்கில் லக்கிம்பூர் கேரி மாவட்டம், வடமேற்கில் உதம்சிங் நகர் மாவட்டம் மற்றும் உத்தராகண்டம் மாநிலம், தெற்கில் ஷாஜகான்பூர் மாவட்டம், மேற்கில் பரேலி மாவட்டம் எல்லைகளாக அமைந்துள்ளது.
மாவட்ட நிர்வாகம்
பிலிபித் மாவட்டம் பிலிபித், புராண்பூர் மற்றும் பிசால்பூர் என மூன்று வருவாய் வட்டங்களையும், அமாரியா, மரௌரி, ல்லௌரிகேரா, பர்கேரா, பில்சந்தா, பிசால்பூர் மற்றும் புராண்பூர் என ஏழு ஊராட்சி ஒன்றியங்களையும், பிலிபித் நகரம் 52 உறுப்பினர்களைக் கொண்ட மாநகராட்சி மன்றம் கொண்டுள்ளது. மேலும் ஒன்பது நகராட்சிகளும் இம்மாவட்டம் கொண்டுள்ளது.
பொருளாதாரம்
நீர் வளம் மிக்க இம்மாவட்டத்தில் அதிகாக கரும்பு பயிரிடப்படுவதால், இம்மாவட்டத்தில் நான்கு சர்க்கரை ஆலைகள் உள்ளது. மேலும் நெல் அரவை ஆலைகள், செங்கல் சூலைகள், மதுபானத் தொழிற்சாலைகள், மாவு ஆலைகள் மற்றும் பன்சூரி வகை புல்லாங்குழல் தயாரிக்கும் ஆலையும் உள்ளது.
போக்குவரத்து
புதுதில்லியிலிருந்து சாலை வழியாக 274 கி மீ தொலைவிலும், மாநிலத் தலைநகர் லக்னோவிலிருந்து சாலை வழியாக 270 கி மீ தொலைவிலும்; இருப்புப்பாதை வழியாக 259 கி மீ தொலைவிலும் பிலிபத் நகரம் அமைந்துள்ளது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,031,007 ஆக உள்ளது. கிராமப்புறங்களில் 82.70% மக்களும்; நகரப்புறங்களில் மக்களும் 17.30% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 23.45% ஆக உயர்ந்துள்ளது. மக்கள் தொகையில் 1,072,002 ஆண்களும் மற்றும் 959,005 பெண்களும் உள்ளனர். பாலின விகிதம் ஆயிரம் ஆண்களுக்கு 895 பெண்கள்  வீதம் உள்ளனர். 3,686 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 551 மக்கள் வாழ்கின்றனர். இம்மாவட்டத்தின் சராசரி படிப்பறிவு  61.47% ஆகவும், ஆண்களின் படிப்பறிவு 71.70% ஆகவும், பெண்களின் படிப்பறிவு 50.00% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 304,920 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 1,449,007 (71.34 %)  ஆகவும்,   இசுலாமிய சமய  மக்கள் தொகை 489,686  (24.11 %)  ஆகவும்,  சீக்கிய,  மக்கள் தொகை 84,787  (4.17 %) ஆகவும் மற்றும் கிறித்தவ, பௌத்த, சமண சமய மக்கள் தொகை கணிசமாகவும் உள்ளது.
மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:பிலிபத் மாவட்டம்
கொல்லனூர், கும்மிடிப்பூண்டி ஒன்றியம்
கொல்லனூர் (KOLLANUR) என்பது இந்தியாவின், தமிழ்நாட்டின், திருவள்ளூர் மாவட்டம், கும்மிடிப்பூண்டி ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.
மக்கள்வகைப்பாடு
இந்த ஊரானது கும்மிடிப்பூண்டியில் இருந்து 9 கிலோமீட்டர் தொலைவிலும், மாவட்டத்தின் தலைநகரான திருவள்ளூரில் இருந்து 32 கிலோமீட்டர் தொலைவிலும், மாநிலத் தலைநகரான சென்னையில் இருந்து 50 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  164   வீடுகள் உள்ளன. கிராமத்தின் மொத்த மக்கள் தொகையானது 525 ஆகும். இதில் ஆண்கள் எண்ணிக்கை 262, பெண்களின் எண்ணிக்கை  263 என உள்ளது. மக்களின் கல்வியறிவு விகிதமானது 70.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
இரணிக்குளம் சிறீ மகாதேவர் கோயில்
இரணிக்குளம் சிறீ மகாதேவர் கோயில் (Iranikulam Sree Mahadeva Temple) தென்னிந்தியாவின் கேரளாவின் திரிச்சூர் மாவட்டத்தில் உள்ள ஒரு சிறிய நகரமான மாளாவில் அமைந்துள்ளது. இக்கோயிலில் "தேக்கடத்தப்பன்", "வடக்கேடத்தப்பன்" என இரண்டு முக்கிய தெய்வங்கள் உள்ளன. இரண்டு தெய்வங்களும் சிவபெருமான் ஆவார். கோவிலில் காணப்பட்ட உடைந்த சிலை காற்றப்பட்டு புதிய சிலை உருவாக்கப்பட்டது. தெற்கு சன்னதி பொதுவாக சிவபெருமானின் இரு நிலை கருவறை சன்னதியாக கருதப்படுகிறது. வடக்கு சன்னதியின் பிரதான தெய்வங்கள் சிவன், பார்வதி மற்றும் சுப்பிரமணியன் ஆகியோர் ஒரே பலிபீடத்தில் கிழக்கு நோக்கிய கருவறையில் வசிக்கின்றனர். கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் சிவபெருமானுக்கு அர்ப்பணிக்கப்பட்டதாக நம்பப்படுகிறது. இக்கோயில் பண்டைய இரணிகுளம் கிராமத்தின் மையத்தில் அமைந்துள்ளது. கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.
பழமையான கிராமம்
பாரம்பரிய பிராமணர்களின் வசிப்பிடமான 'வட புஷ்பகம்' என்று அழைக்கப்படும் 'செம்பரி மடத்தில்' இருந்து பழைய மரப்பெட்டியில் 500 ஆண்டுகள் பழமையான கலைத் தொகுப்பு சமீபத்தில் கண்டுபிடிக்கப்பட்டது. அவர்கள் பார்வதியின் பக்தர்களாகக் கருதப்படுகிறார்கள். இந்த கையெழுத்துப் பிரதி மலையாள சகாப்தம் 639 மிதுன மாதத்தில் கணக்கிடப்பட்டது (அதாவது, கிபி 1464).
சான்றுகள்
பகுப்பு:திருச்சூர் மாவட்டத்திலுள்ள சிவன் கோயில்கள் பகுப்பு:Coordinates on Wikidata
காஜாங்2
காஜாங்2 (ஆங்கிலம், மலாய்: Kajang2) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு புதிய குடியிருப்பு நகரம் ஆகும். மலேசியத் தலைநகரமான கோலாலம்பூரில் இருந்து 22 கி.மீ., தொலைவில் அமைந்துள்ளது.
காஜாங் 2, ரெகோ சாலைக்கு (Jalan Reko) அருகில், பண்டார் பாரு பாங்கி, (Bandar Baru Bangi) செக்சன் 5-க்கு எதிரே அமைந்துள்ளது. எனவே இந்த நகரம் பெரும்பாலும் பண்டார் பாரு பாங்கியின் ஒரு பகுதியாக கருதப்படுகிறது.
பொது
இந்த நகரம் எம்.கே.எச்.பெர்காட் (MKH Berhad) எனும் நிறுவனத்தால் 2020-ஆம் ஆண்டுகளில் உருவாக்கப்பட்டது. காஜாங் நகரத்தின் மத்திய வணிக மாவட்டமாகவும்; ஒருங்கிணைந்த குடியிருப்பு நகரமாகவும் வடிவமைக்கப்பட்டது. இந்த நகரத்தைக் கட்டி முடிக்க RM 5.7 பில்லியன் செலவானது.
இந்த நகரத்தில் அதற்கே உரிய சொந்த உள்கட்டமைப்பு உள்ளது. இந்த நகரம் தனிப்பட்ட வகையில் சொந்தமாக உள்ள கொமுட்டர் நிலையத்துடன் இணைக்கப்பட்டுள்ளது. அதாவது இந்த நகரத்திற்கு என்றே தனியாக ஒரு கொமுட்டர் நிலையம் கட்டப்பட்டு உள்ளது. இந்த நிலையத்தை எம்.கே.எச்.பெர்காட் நிறுவனம் RM 70 மில்லியன் செலவில் கட்டி கொடுத்தது. .
வெளி இணைப்புகள்
பகுப்பு:மலேசிய நகரங்கள் பகுப்பு:சிலாங்கூர் நகரங்கள்‎ பகுப்பு:சிலாங்கூர்
வட அமெரிக்க நாடுகளின் பட்டியல்
right|350px
இப்பட்டியல் வட அமெரிக்காவிலுள்ள இறைமையுள்ள நாடுகளையும் சார்பு மண்டலங்களையும் கொண்டுள்ளது.
உசாத்துணை
பகுப்பு:வட அமெரிக்க நாடுகள் பகுப்பு:நாடுகள் தொடர்பான பட்டியல்கள்
வளிமம்
வளிமம் (அல்லது வாயு) (gas) என்பது பொருட்களின் நான்கு இயற்பியல் நிலைகளுள் ஒன்று. திண்மம், நீர்மம், பிளாஸ்மா என்பனவே ஏனைய மூன்று நிலைகளும் ஆகும். ஒரு குறிப்பிட்ட வெப்பநிலையில் திண்மமாக இருக்கும் பொருள் ஒன்று வெப்பநிலையை கூட்டும்போது ஒரு குறிப்பிட்ட வெப்பநிலையில் நீர்மமாக மாறும். மேலும் வெப்பநிலையைக் கூட்டினால் இன்னும் கூடிய ஒரு வெப்பநிலையில் அது வளிம நிலைக்கு மாறும்.
மாந்தர்களும் பிற பல விலங்குகளும் உயிர்வாழ அடிப்படையாகத் தேவைப்படும் ஒரு வகை வளிமம் ஆக்சிசன் (ஒட்சிசன்) எனப்படும். இதை உயிர்வளி என குறிக்கிறார்கள். ஐதரசன் (ஹைடிரஜன்) என்னும் வளிமத்தைத் தமிழில் நீரதை என்றும் வழங்குவதும் உண்டு. எனவே ஆக்சிசன், நைட்ரஜன், ஆர்கான், நியான், ஐதரசன் போன்ற பல பொருட்கள் வளிம நிலையில் உள்ளன.
வாயு அல்லது வளிம நிலை என்பது பருப்பொருளின் நீா்ம மற்றும் பிளாசுமா நிலைகளுக்கு இடைப்பட்ட நிலையாகும். .
நாம் வாழும் நில உலகில் உள்ள வளிமண்டலத்தில் சற்றேறக் குறைய 78% நைட்டிரசன் (நைதரசன்) என்னும் வளிமமும், 21% உயிர்வளியும் எஞ்சியுள்ள 1% மட்டும் தான் கார்பனீரொட்சைட்டு போன்ற பிற வளிமங்கள். thumb|180px|நில வளி மண்டலத்தில் உள்ள வளிமங்களின் அளவு
தனிம நிலையிலுள்ள வாயுக்கள்
ஐதரசன் (H2), நைட்ரசன் (N2) ஆக்சிசன் (O2) ஹாலஜன்களில் புளோரின் (F2) மற்றும் குளோரின் (Cl2) ஆகியவை மட்டுமே திட்ட வெப்ப அழுத்த நிலையில் ஓரினக் கருவுள்ள பல அணு மூலக்கூறுகளான நிலைப்புத் தன்மையுள்ள தனிம நிலையிலுள்ள வாயுக்கள் ஆகும். இவை தவிர ஒற்றை அணுவைக் கொண்ட மந்த வாயுக்களான ஹீலியம் (He), நியான் (Ne), ஆர்கான் (Ar), கிரிப்டான் (Kr), செனான் (Xe) மற்றும் ரேடான் (Rn) ஆகியவற்றையும் சேர்த்து தனிம நிலையிலுள்ள வாயுக்கள் என அழைக்கப்படுகின்றன. சில நேரங்களில் இவை மூலக்கூறு வாயுக்கள் எனவும் அழைக்கப்படுகின்றன.
இயற்பியல் பண்புகள்
பெரும்பான்மையான வாயுக்கள் நேரடியாக உற்றுநோக்க சிரமமானவையாக இருப்பதால், நான்கு பேரியலான அல்லது கட்புலனாகத்தக்க பண்புகளான அழுத்தம், கன அளவு, துகள்களின் எண்ணிக்கை(மோல்) மற்றும் வெப்பநிலை ஆகியவற்றின் வழியாக வாயுக்கள் விவரிக்கப்படுகின்றன. இந்த நான்கு இயல்புகளும் வெவ்வேறு வேதியியலாளா்களால் இராபர்ட் பாயில், ஜாக்குஸ் சார்லஸ், ஜான் டால்டன், ஜோசப் கே லுாசாக் மற்றும் அமெடியோ அவாகாட்ரோ ஆகியோரால் பலவிதமான வாயுக்களுக்கு வெவ்வேறு சூழ்நிலைகளில் மீண்டும், மீண்டும் ஆய்வுக்குட்படுத்தப்பட்டன. அவா்களின் விரிவான ஆய்வுகள் இறுதியாக நல்லியல்பு வாயுக்களுக்கான வாயுச் சமன்பாடாக, மேற்கூறிய நான்கு பண்புகளுக்குமான கணிதவியல் தொடர்பாக வருவிக்கப்பட்டது.
வாயு மூலக்கூறுகளானவை ஒன்றிலிருந்து மற்றொன்று அதிக இடைவெளியில் இருப்பதால் அவற்றுக்கிடையோன மூலக்கூறுகளுக்கிடையேயான கவா்ச்சி விசை அல்லது பிணைப்பானது திரவங்கள் மற்றும் திண்மங்களை விடவும் வலிமை குறைந்தவையாக காணப்படுகின்றது. மூலக்கூறுகளுக்கிடையேயான கவா்ச்சி விசையானது வாயு மூலக்கூறுகளுக்கிடையேயான நிலை மின்னியல் கவா்ச்சி விசையின் காரணமாக விளைகிறது. ஒத்த மின்சுமையைக் கொண்ட துகள்கள் ஒன்றை ஒன்று விலக்கியும், எதிரெதிர் மின்சுமை கொண்ட துகள்கள் ஒன்றை ஒன்று ஈர்க்கவும் செய்கின்றன. சகப்பிணைப்புத் தன்மையுள்ள வளிமச் சேர்மங்களில் நிகர மின்சுமையானது சுழியாக இருப்பினும் இச்சேர்மங்களில் காணப்படும் நிலையான, சமச்சீரற்ற மின்சுமை பரவலின் காரணமாக அவை வலிமையான மூலக்கூறுகளுக்கிடை கவர்ச்சி விசைக்கு ஆட்படுகின்றன. நிலையற்ற, ஒழுங்கற்ற முறையில் துாண்டப்பட்ட மின்சுமைகளானது மூலக்கூறுகளில் மின் முனைவற்ற சகப்பிணைப்புகளில் காணப்படுகிறது. இத்தகைய துாண்டப்பட்ட மின்சுமைகளால் உருவாக்கப்டும் நிலை மின்னியல் கவா்ச்சி விசையானது வாண்டா்வால்சு விசை என அழைக்கப்படுகிறது. வளிமங்களின் இயற்பியல் பண்புகள் மூலக்கூறுகளுக்கிடைப்பட்ட கவர்ச்சி விசையானது இடைவினையாற்றுவதைப் பொறுத்து ஒரு பொருளுக்குள்ளேயே மாறுபடுகிறது.ஒவ்வொரு வளிமத்தக்குமான தனித்தன்மை வாய்ந்த இயற்பியல் பண்புகள் மூலக்கூறுகளுக்கிடைப்பட்ட கவா்ச்சி விசை இடைவினை புரிவதைப் பொறுத்தே அமைகிறது. இந்த முடிவு, அயனிப்பிணைப்பு மற்றும் சகப்பிணைப்பால் உருவாக்கப்பட்ட சேர்மங்களின் கொதிநிலையானது ஒப்பிட்டுப்பார்க்கப்பட்டதால் கிடைத்ததாகும்.
பருப்பொருட்களின் இதர நிலைகளை ஒப்பிடும் போது வளிமமானது குறைவான அடா்த்தி மற்றும் பாகுநிலையைக் கொண்டுள்ளது. அழுத்தம் மற்றும் வெப்பநிலை ஒரு குறிப்பிட்ட கன அளவு வரை மூலக்கூறுகளில் பாதிப்பை ஏற்படுத்துகின்றன.
அளவிடக்கூடிய அல்லது பேரியல் பண்புகள்
ஒரு வாயு நிலையை விளக்குவதற்கு தேவைப்படும் நான்கு காரணிகள், அளவிடக்கூடிய பண்புகள் எனப்படும். கன அளவு V, அழுத்தம் P, வெப்பநிலை T மற்றும் மோல்களின் எண்ணிக்கை n ஆகியவை அளவிடக்கூடிய பண்புகளாகும்.
அழுத்தத்தின் விளைவு
வாயு அல்லது வளிம நிலையில் மூலக்கூறுகள் எண்ணிக்கை அதிகமாக காணப்படும். வாயு மூலக்கூறுகள் ஒழுங்கின்றி இயங்கக்கூடிய தன்மை கொண்டவை. மூலக்கூறுகளுக்கிடையே உள்ள மோதல்களை விட கொள்கலனில் அடிக்கடி மோதிக் கொள்கின்றன. மோதலானது மீட்சித்தன்மை கொண்டிருப்பதால் இத்தகைய மோதல்களால் ஆற்றல் இழப்பு ஏற்படுவதில்லை. ஓரலகு பரப்பின் மீது செயல்படும் விசை அழுத்தம் எனப்படும். கொள்கலனில் சுவரில் ஓரலகு பரப்பில் ஒரு விநாடியில் நிகழும் மோதலில் ஏற்படும் மூலக்கூறுகளின் எண்ணிக்கையைப் பொருத்ததாகும். அதிக எண்ணிக்கையில் மூலக்கூறுகள் சுவரின் ஓரலகு பரப்பில் ஒரு விநாடியில் மோதலை நிகழ்த்தும் போது வாயுவின் அழுத்தமானது அதிகரிக்கும்.
கொல்லனூர், வேடசந்தூர் ஒன்றியம்
கொல்லனூர் (KOLLANUR) என்பது இந்தியாவின், தமிழ்நாட்டின், திண்டுக்கல் மாவட்டம், வேடசந்தூர் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.
வளிமம்
வெப்பத்தின் விளைவு
வாயுவின் இயக்க ஆற்றலுக்கான சமன்பாடு ½mv2 ஆகும். m என்பது மூலக்கூறின் நிறை, v என்பது திசைவேகம். வாயுவை வெப்பப்படுத்தும் போது, வெப்பநிலை உயர்வின் காரணமாக மூலக்கூறுகளின் திசைவேகம் அதிகரிக்கின்றது. இதன் காரணமாக வாயுவின் இயக்க ஆற்றலும் அதிகரிக்கும். இயக்க ஆற்றல் அதிகரிப்பின் காரணமாக மூலக்கூறுகள் கொள்கலனின் சுவரில் ஏற்படும் மோதல் அதிகரிக்கிறது. அதன் காரணமாக, குறிப்பிட்ட கன அளவுள்ள நிலையில் வெப்பநிலையை அதிகரிக்கும் போது அழுத்தமும் அதிகரிக்கும்.
கொல்லனூர், வேடசந்தூர் ஒன்றியம்
அமைவிடம்
ஸ்ரீராமபுரம் ஊராட்சிக்கு உட்பட்ட இந்த ஊரானது வேடசந்தூரில் இருந்து 9 கிலோமீட்டர் தொலைவிலும், மாவட்டத்தின் தலைநகரான திண்டுக்கல்லில் இருந்து 21 கிலோமீட்டர் தொலைவிலும், மாநிலத் தலைநகரான சென்னையில் இருந்து 438 கிலோமீட்டர் தொலைவிலும் உள்ளது.
வளிமம்
கன அளவின் விளைவு
ஒரு வாயுவின் கன அளவு அதைக்கொண்டுள்ள கொள்கலனின் கன அளவிற்குச் சமமாகும். வாயுக்களின் இயக்கவியற் கொள்கைகள் இதனைத் தெளிவுபடுத்துகிறது. கொள்கலத்தின் கன அளவுடன் ஒப்பிடும் போது வாயு மூலக்கூறுகளின் கன அளவு புறக்கணிக்கத்தக்கதாகும். வாயுவின் கன அளவை அதன் அழுத்தம், வெப்பநிலை மற்றும் மோல்களின் எண்ணிக்கை ஆகியவற்றிலிருந்து நிா்ணயிக்கலாம்.
கொல்லனூர், வேடசந்தூர் ஒன்றியம்
மேற்கோள்கள்
பகுப்பு:திண்டுக்கல் மாவட்டத்தில் உள்ள கிராமங்கள்
வளிமம்
மோல்களின் எண்ணிக்கை
வாயுவின் மீதான அழுத்தம் மற்றும் கன அளவின் விளைவுகள் மோல்களின் எண்ணிக்கையோடு நேர்விகிதத் தொடர்பில் இருக்கும். மோல்களின் எண்ணிக்கை “n' உயரும் போது கொள்கலத்தின் சுவரில் மோதும் மூலக்கூறுகளின் எண்ணிக்கையும் அதிகரிக்கும். இதன் காரணமாக, வாயுவின் அழுத்தம் உயா்கிறது. வாயுவின் மோல்களின் எண்ணிக்கை உயரும் போது அதன் கன அளவும் அதிகரிக்கும்.
அடர்த்தி
அடர்த்தியை குறிக்கப்பயன்படும் குறியீடு ρ (rho) ஆகும். இதன் SI அலகு கிலோகிராம்/கன மீட்டர் ஆகும். வாயு மூலக்கூறுகளானது ஒரு கொள்கலனில் கட்டற்ற முறையில் இயங்குவதால் அதன் நிறையானது அடர்த்தியாலேயே அடையாளப்படுத்தப்படுகிறது. ஒரு பொருளின் அடர்த்தி என்பது ஓரலகு கன அளவுள்ள பொருளின் நிறை எனப்படுகிறது. வாயுக்களைப் பொறுத்தமட்டும் அடர்த்தியானது பரந்துபட்ட அளவெல்லைக்குள் மாறக்கூடியது. ஏனென்றால், வாயு மூலக்கூறுகளானது அழுத்தம் மற்றும் கன அளவு கட்டுப்படுத்தப்பட்ட சூழ்நிலையில் ஒன்றோடு ஒன்று நெருக்கமாக இயங்கும் வாய்ப்புள்ளது. அடர்த்தியில் ஏற்படும் இந்த மாறுபாடானது அமுக்கப்படும் தன்மை (compressibility) என அழைக்கப்படுகிறது. அழுத்தம் மற்றும வெப்பநிலையைப் போன்று அடர்த்தியும் ஒரு நிலையமைவு மாறியாகும்.
நுண்ணியல் பண்புகள்
ஒரு சக்தி வாய்ந்த நுண்ணோக்கியால் வாயுவை ஒருவா் உற்றுநோக்கினால் (மூலக்கூறுகள் அல்லது அணுக்கள் அல்லது அயனிகள்) போன்ற துகள்களின் தொகுப்பைக் காண முடியும். இவை குறிப்பிட்ட வடிவம் மற்றும் கன அளவுக்குட்படாது தாறுமாறான இயக்கத்தில் இருப்பதைக் காணலாம். வாயுவின் துகள்களானது ஒன்றோடொன்று மோதிக்கொள்ளும் போதும் கொள்கலனின் பக்கங்களோடு மோதும் போதும் தங்களது திசையை மாற்றிக்கொள்கின்றன. நல்லியல்பு வாயுவைப் பொறுத்தவரை, இந்த மோதல்கள் முற்றிலும் மீட்சித்தன்மை உடையவை. வாயுவின் அடிப்பைடைத் துகள்களைப் பற்றிய இந்த கருத்தியலானது மூலக்கூறுகளின் இயக்கவியல் கொள்கை எனப்படுகிறது. இந்தக் கொள்கையின் எடுகோள்களை இயக்கவியல் கொள்கை என்ற பகுதியில் காணலாம்.
வாயுக்களின் இயக்கவியற் கொள்கை
இயக்கவிற் கொள்கை யானது வாயுக்களின் அளவிடத்தக்க அல்லது பேரியல் பண்புகளை அவற்றின் மூலக்கூறுகளின் இயைபு மற்றும் இயக்கம் ஆகியவற்றின் வழியாக உள்ளார்ந்து பார்க்கிறது. உந்தம் மற்றும் இயக்க ஆற்றல் ஆகிவற்றின் வரையறையிலிருந்து தொடங்கி, கோண உந்த அழிவின்மை விதி மற்றும் கன சதுரத்தின் வடிவவியல் தொடர்புகள் ஆகியவற்றைப் பயன்படுத்தி வெப்பநிலை, அழுத்தம் ஆகியவற்றை மூலக்கூறு ஒன்றின் இயக்க ஆற்றலேர்ட தொடர்புபடுத்துகிறது. இந்தக் கொள்கையானது இந்த இரு பண்புகளின் சராசரி மதிப்புகளை வழங்குகிறது. மேலும், இந்தக் கொள்கையானது, ஒரு அமைப்பில் உள்ள வாயுவானது எவ்வாறு மாற்றங்களுக்கு தன்னை ஆட்படுத்திக் கொள்கிறது என்பதை விளக்குகிறது. உதாரணமாக, தனிச்சுழி வெப்பநிலையில் உள்ள ஒரு வாயுவானது வெப்பப்படுத்தும் போது அதன் அக ஆற்றலானது உயா்த்தப்படுகிறது. ஒரு வாயுவானது வெப்பப்படுத்தப்படும் போது, அதன் துகள்களின் வேகமானது வெப்பநிலை அதிகரிக்க, அதிகரிக்க அதிகரிக்கிறது. இதன் விளைவாக, மோதல்களின் எண்ணிக்கையானது(மூலக்கூறுகளுக்கிடையேயும், கொள்கலத்தில் சுவா்களோடும்) அதிகரிக்கிறது. ஒரு குறிப்பிட்ட கால இடைவெளிக்குள் ஏற்படும் மோதல்களின் எண்ணிக்கை அதிகரிக்கும் போது அழுத்தமும் அதிகரிக்கப்படுகிறது.
பிரௌணியன் இயக்கம்
பிரௌணியன் இயக்கமானது ஒரு பாய்பொருளின் துகள்களில் ஏற்படும் கட்டற்ற இயக்கத்தை விளக்க முற்படும் கணிதவியல் கோட்பாடாகும். படத்தில் காட்டப்பட்டுள்ள பச்சை மற்றும் இளஞ்சிவப்பு நிற வாயுத்துகள்களின் நகர்படம் வாயுக்களின் விரவல் மற்றும் எண்ட்ரோபி மாற்றத்தை விளக்குகிறது. இந்த நிகழ்வுகளானது துகள் கொள்கையின்படியும் விளக்கப்படுகிறது.
மூலக்கூறுகளுக்கிடைப்பட்ட விசை
மூலக்கூறுகளின் துகள்களுக்கிடையேயான அந்தந்த நேரங்களிலான கவா்ச்சி விசை மற்றும் விலக்க விசைகள் வாயுக்களின் இயக்கவியலில் ஒரு குறிப்பிட்ட தாக்கத்தை விளைவிக்கின்றன. இயற்பிய வேதியியலில் இந்த விசையானது வாண்டர்வால்சு விசை எனவும் அழைக்கப்படுகிறது. இந்த விசையானது பாகியல் தன்மை, இயக்க வீதம் ஆகிய இயற்பியல் பண்புகளை தீா்மானிப்பதில் முக்கிய பங்காற்றுகிறது. சில குறிப்பிட்ட நிலைகளில் இந்த விசைகளை புறக்கணிக்கும் போது ஒரு இயல்பு வாயுவானது நல்லியல்பு வாயுவைப் போன்று கருதப்படுவதை அனுமதிக்கிறது. இந்த அனுமானமானது நல்லியல்பு வாயு விதிகளைப் பயன்படுத்தி பல கணக்கீடுகளை எளிமையாக்க உதவுகிறது.
இந்த விதிகளின் முறையான பயன்பாடானது இயக்கவியல் மூலக்கூறு கொள்கை அவசியமாகிறது. வாயுவின் துகள்களானவை காந்த விசை அல்லது மூலக்கூறுகளுக்கிடையேயான விசையைக் கொண்டிருக்கும் போது அவை தங்களுக்கிடையேயான தொலைவு குறைவதன் காரணமாக ஒரு மூலக்கூறு மற்றொரு மூலக்கூறின் மீது படிப்படியாக தாக்கத்தை உண்டாக்குகிறது.
பாயில் விதி
1662 ஆம் ஆண்டில் ராபர்ட் பாயில் என்பவர் வாயுக்களின் கன அளவிற்கும், அழுத்தத்திற்கும் உள்ள தொடர்பை பின்வருமாறு கூறினாா். பாயில் விதியானது சில நேரங்களில் பாயில்-மாியோட்டே விதி எனவும் அழைக்கப்படுகிறது. “மாறாத வெப்பநிலையில், ஒரு குறிப்பிட்ட நிறையுள்ள வாாயுவின் அழுதத்தமும் (P), அதன் கன அளவும் (V) ஒன்றுக்கொன்று எதிர்விகிதத் தொடர்பைப் பெற்றுள்ளன.
பாயில் விதியானது கணிதவியலின்படி பின்வருமாறு குறிப்பிடப்படலாம்.
அல்லது
P என்பது அழுத்தம், V என்பது கன அளவு, மற்றும் k ஒரு மாறிலி
இந்த சமன்பாட்டிலிருந்து வாயுவின் கன அளவு அதிகரிக்கும் போது வாயுவின் அழுத்தமானது குறைகிறது. இதைப்போன்றே கன அளவு குறையும் போது அழுத்தம் அதிகரிக்கிறது.
சார்லசு விதி
மாறாத அழுத்தத்தில், வெப்ப நிலையைப் பொறுத்து வாயுவின் கன அளவு மாறுபடுவதை சார்லசு விதி விளக்குகிறது
இவ்விதிப்படி, மாறாத அழுத்தத்தில் ஒரு குறிப்பிட்ட நிறையுள்ள வாயுவின் கன அளவு அதன் தனி வெப்பநிலைக்கு நேர் விகிதத்திலிருக்கும்.
இந்தத் தொடர்பானது கணிதவியல் சமன்பாடாக பின்வருமாறு குறிப்பிடப்படுகிறது. or where:
இந்த விதியானது வெப்பநிலை அதிகரிக்கும் போது ஒரு வாயு எவ்வாறு விாிவடைகிளது என்பதை விளக்குகிறது. மாறாக, வெப்பநிலையில் ஏற்படும் குறைவானது கன அளவில் குறைவை ஏற்படுத்துகிறது. இரண்டு வேறுபட்ட நிலைகளில் ஒரு பொருளின் நிலைகளை ஒப்பிட இந்த விதியானது பின்வருமாறு எழுதப்படலாம்.
இந்த சமன்பாடானது, தனி வெப்பநிலையானது அதிகரிக்கப்படும் போது வாயுவின் கன அளவு அதிகரிக்கிறது.
மேற்கோள்கள்
பகுப்பு:வேதியியல் பகுப்பு:பொருள்களின் நிலைகள்  பகுப்பு:காணொளிக் கோப்பு உள்ள கட்டுரைகள்
லாரன்ஸ் பிஷ்பர்ன்
லாரன்ஸ் ஜான் பிஷ்பர்ன் III (Laurence John Fishburne III) (பிறப்பு:சூலை 30, 1961) என்பவர் அமெரிக்க நாட்டு நடிகர், தயாரிப்பாளர், நாடக ஆசிரியர், திரைக்கதை எழுத்தாளர் மற்றும் திரைப்பட இயக்குனர் ஆவார்.
இவர் பாய்ஸ் என் தி ஹூட் (1991), தி மேட்ரிக்ஸ் (1999) போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார். 1993 ஆம் ஆண்டு வாட்ஸ் லவ் கோட் டு வித் இட் என்ற திரைப்படத்தில் நடித்ததற்காக சிறந்த நடிகருக்கான அகாதமி விருதுகுக்கு பரிந்துரை செய்யப்பட்டார். அதை தொடர்ந்து சூப்பர் மேன் (2013), பேட்மேன் எதிர் சூப்பர்மேன்: டான் ஆஃப் ஜஸ்டிஸ் (2016) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் (2018) போன்ற பல திரைப்படங்க்ளில் நடித்துள்ளார்.
வெளி இணைப்புகள்
பகுப்பு:1961 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:ஆங்கிலத் திரைப்பட நடிகர்கள் பகுப்பு:அமெரிக்க குழந்தை நட்சத்திரங்கள் பகுப்பு:அமெரிக்கக் குரல் நடிகர்கள் பகுப்பு:மீநாயகன் திரைப்பட நடிகர்கள் பகுப்பு:அமெரிக்க நாடக நடிகர்கள்
சோடச இலட்சுமி
சோடச இலட்சுமி என்பவர்கள் பதினாறு வகையான இலட்சுமிகளாவர். சோடச என்றால் 16 என்று பொருளாகும். அட்ட இலட்சுமிகள் என்பவர்கள் எட்டு வகையான இலட்சுமிகளாவர். இவர்கள் ஒவ்வொருவருக்கும் இரண்டு தலைகள் உள்ளன. அதனால் ஒவ்வொரு தலையையும் ஒரு இலட்சுமி என்ற வகையில் இந்த பதினாறு இலட்சுமிகள் கூறப்படுகிறார்கள்.
திருவரங்கம் அம்மா மண்டபத்தில் உள்ள அட்டலட்சுமி மண்டபத்தில் இந்த பதினாறு இலட்சுமிகளும் சுதை சிற்பமாக உள்ளனர்.
சோடச இலட்சுமி விரதம்
பதினாறு வகையான இலட்சுமிகளை வழிபடுதலை சோடச மகாலட்சு விரதம் என்று அழைக்கின்றனர். வளர்பிறை அஷ்டமியிலிருந்து தொடர்ந்து 16 நாட்கள் ஒவ்வொரு இலட்சுயையும் வழிபடுகின்றனர். சிலர் இரண்டு நாட்களுக்கு ஒரு அட்ட லட்சுமியை எடுத்து பூசை செய்வதும் உண்டு. இந்த வழிபாட்டால் செல்வம் பெருகும் என்பது நம்பிக்கையாகும்.
ஆதாரங்கள்
பகுப்பு:திருமகளின் வடிவங்கள்
முதலாம் மகிபாலன் (பிரதிகார வம்சம்)
முதலாம் மகிபாலன் (Mahipala I) (சுமார் 913-944 பொ.ஊ) தனது வளர்ப்பு சகோதரர் இரண்டாம் போஜனுக்குப் பிறகு பிரதிகார வம்சத்தின் அரியணை ஏறினார். இராணி மகிதேவியின் மகனான இவர், சிதிபாலன், விநாயகபாலன், ஹேரம்பபாலன், உத்தரபாத சுவாமி போன்ற பெயர்களாலும் அறியப்பட்டார்.
ஆட்சி
இராஷ்டிரகூட மன்னனான மூன்றாம் இந்திரனின் போர் முற்றுகை கன்னோசி மீது அதிக தாக்கத்தை ஏற்படுத்தவில்லை என்றும், அரசவைக் கவிஞர் இராசசேகரன் இவரை ஆரியவர்த்தத்தின் மகாராஜாதிராஜா என்று அழைக்கிறார். இவர் கன்னோசிக்கு புத்துயிர் அளித்தார் என்றும் தெரிகிறது. இராஜசேகரனின் காவ்யமீமிமான்சத்தின்படி மகிபாலனின் ஆட்சியானது வடமேற்கில் பியாஸ் ஆற்றின் மேற்பகுதியிலிருந்து தென்கிழக்கில் கலிங்கம் அல்லது ஒடிசா வரையிலும், இமயமலையிலிருந்து தெற்கே கேரளா அல்லது சேர நாடு வரையிலும் பரவியிருந்தது.
மகிபாலன் நருமதை வரையிலான பிரதேசங்களை ஆக்கிரமித்திருந்தார் என்பது பார்தப்கார் கல்வெட்டிலிருந்து தெளிவாகிறது. இக் கல்வெட்டு 946 இல் உஜ்ஜைனியில் அவரது மகன் இரண்டாம் மகேந்திரபாலன் ஆட்சி செய்தது பற்றிய தகவலை வழங்குகிறது. வரலாற்றாளர் ஆர். எஸ்.திரிபாதி, இரண்டாம் மகேந்திரபாலன் எந்த சாதனையும் செய்யாததால், உஜ்ஜையினியை மீட்ட முதலாம் மகிபாலன் தான் மன்னராக இருந்திருக்க வேண்டும் என்று வலியுறுத்துகிறார்.
வர்தமானிவில் (இப்போது குசராத்தின் சௌராட்டிரப் பகுதியில் உள்ள வாத்வான் ) ஆட்சி செய்த சாப்பா அல்லது சாவ்டா ஆட்சியாளரான தரணிவராகன், மகிபாலனின் நிலப்பிரபுவாக இருந்தார் என அவரது 914 தேதியிட்ட மானியத்தில் குறிப்பிடப்பட்டுள்ளது.
சான்றுகள்
பகுப்பு:இந்தியப் பேரரசர்கள் பகுப்பு:குசராத் வரலாறு பகுப்பு:இராஜஸ்தான் வரலாறு பகுப்பு:மத்தியப் பிரதேச வரலாறு
பகுதிச் சார்பு
கணிதத்தில் X இலிருந்து Y க்கு வரையறுக்கப்படும் (f: X ↛ Y) பகுதிச் சார்பு (partial function) என்பது X இன் ஏதாவதொரு உட்கணம் X ′ எனில், f: X ′ → Y என அமையும் சார்பாகும். ஒரு பகுதிச் சார்பு, f: X → Y, அதன் ஆட்களம் X இன் ஒவ்வொரு உறுப்பையும் Y இன் ஒரு உறுப்போடு இணைப்பதில்லை; மாறாக X இன் ஏதாவதொரு உட்கணத்தின் ஒவ்வொரு உறுப்பையும் Y இன் ஒரு உறுப்போடு இணைக்கும் விதியாக உள்ளது. X ′ = X எனில் f ஒரு முழுச் சார்பு (total function) என அழைக்கப்படுகிறது. இம்முழுச் சார்பு ஒரு சார்புக்குச் சமானமானது. ஒரு சார்பின் ஆட்களம் எதுவெனத் தெளிவில்லாத நிலையில் பகுதிச் சார்பு பயன்படுகிறது.
பகுதிச் சார்பின் அமைவு:
x ∈ X எனில்:
எடுத்துக்காட்டாக, முழு எண் கணத்தில் வரையறுக்கப்படும் வர்க்கமூலம் காணும் சார்பு:
முழு வர்க்கங்களாக உள்ள முழுஎண்களுக்கு (i.e., 0, 1, 4, 9, 16, ...) மட்டுமே g(n) வரையறுக்கப்படுவதால் இது ஒரு பகுதிச் சார்பாகும்.
அடிப்படைக் கருத்துகள்
தற்காலக் கணிதப் பயன்பாட்டில் பகுதிச் சார்பின் ஆட்களம் என்ற கருத்து இருவிதமாக உள்ளது. பெரும்பாலான கணிதவியலாளர்கள் f:X → Y எனில், f(x) வரையறுக்கப்படும் X இன் உறுப்புகளைக் கொண்ட உட்கணமான X ' ஐ, ”f இன் ஆட்களம்” என்கின்றனர். சிலர் X ஐ, ”f இன் ஆட்களம்” என்றும் X '  ஐ ”வரையறையின் ஆட்களம்” (domain of definition) என்றும் அழைக்கின்றனர். இதேபோல பகுதிச் சார்பின் வீச்சு என்பதும் இணையாட்களம் அல்லது சார்பின் எதிருருக்களின் கணத்தைக் குறிக்கலாம்.
வெகுசில சமயங்களில் X ஐ ஆட்களமாகவும், Y ஐ இணையாட்களமாகவும் கொண்ட பகுதிச் சார்பானது f: X ⇸ Y என அம்புக்குறியில் ஒரு சிறு குத்துக்கோடிடப்பட்டு எழுதப்படுவதும் உண்டு.
பகுதிச் சார்பின் வரையறை ஆட்களத்தில் சார்பு உள்ளிடுகோப்பாக/ முழுக்கோப்பாக இருந்தால், அப்பகுதிச் சார்பும் உள்ளிடு கோப்பாக/முழுக்கோப்பாக இருக்கும். ஒரு பகுதிச் சார்பு உள்ளிடுகோப்பாகவும் முழுக்கோப்பாகவும் அமையலாம்.
ஒரு சார்பின் இணையாட்களத்துக்குப் பதில் அதன் எதிருருக்களின் கணத்திற்கு மட்டுப்படுத்தும் போது, அச்சார்பு கண்டிப்பாக முழுக்கோப்பாக இருக்கும் என்பதால், ”பகுதி இருவழிக்கோப்பு” என்பது உள்ளிடுகோப்பாக உள்ள பகுதிச் சார்பைக் குறிக்கும்.
உள்ளிடுகோப்பாக உள்ள பகுதிச் சார்பின் நேர்மாறும் உள்ளிடுகோப்பான பகுதிச் சார்பாகும். உள்ளிடு மற்றும் முழுக்கோப்பாக உள்ள பகுதிச் சார்பின் நேர்மாறு ஒரு உள்ளிடு பகுதிச் சார்பாக இருக்கும். உள்ளிடு கோப்பாகவுள்ள ஒரு முழுச் சார்பை உள்ளிடு பகுதிச் சார்பாக நேர்மாற்றலாம்.
உருமாற்றத்தை பகுதிச் சார்புகளாகப் பொதுமைப்படுத்தலாம்.
முழுச் சார்பு
முழுச் சார்பு என்பது சார்பின் ஒத்த சொல்லாகும். முழுச் சார்பானது பகுதிச் சார்பின் சிறப்புவகை என்பதைக் காட்டுவதற்காக ”முழு” என்ற உரிச்சொல் பயன்படுத்தப்படுகிறது. பகுதிச் சார்புகள் அதிகம் காணப்படும் கணிதப் பகுதிகளில் அவற்றிலிருந்து வேறுபடுத்திக் காட்டுவதற்காக முழு என்ற அடைமொழி சேர்த்துக்கொள்ளப்படுகிறது.
இயல் மடக்கை
மெய்யெண்களை மெய்யெண்களோடு இணைக்கும் இயல் மடக்கைச் சார்பினை எடுத்துக்கொண்டால்:
ஒரு நேரிலா மெய்யெண்ணின் இயல்மடக்கை ஒரு மெய்யெண் அல்ல. அதாவது இயல்மடக்கைச் சார்பானது இணையாட்களத்தின் எந்தவொரு மெய்யெண்ணையும் ஆட்களத்தின் நேரிலா மெய்யெண்ணுடன் இணைப்பதில்லை. எனவே மெய்யெண் கணத்திலிருந்து மெய்யெண் கணத்திற்கு வரையறுக்கப்பட்டச் சார்பாக இயல்மடக்கைச் சார்பை எடுத்துக்கொண்டால் அது ஒரு முழுச் சார்பு அல்ல; அது ஒரு பகுதிச் சார்பாகவே இருக்கும். சார்பின் ஆட்களத்தை நேர் மெய்யெண்கணமாக கட்டுப்படுத்தினால் Iமட்டுமே இயல் மடக்கைச் சார்பு ஒரு முழுச் சார்பாக இருக்க முடியும்.
இயல் எண்களின் கழித்தல்
இயல் எண்களின் கழித்தல் ஒரு பகுதிச் சார்பு:
மேற்கோள்கள்
பகுப்பு:கணித உறவுகள் பகுப்பு:சார்புகளும் கோப்புகளும்
கமலா லட்சுமண்
ஆரம்பகால வாழ்க்கை மற்றும் தொழில்
கமலா சென்னையில் பிறந்து செயின்ட் தாமஸ் கான்வென்ட்டில் படித்தார், பின்னர் தில்லியின் இந்திரபிரஸ்தா மகளிர் கல்லூரியில் பட்டம் பெற்றார். மும்பையில் உள்ள சர் ஜே.ஜே ஸ்கூல் ஆஃப் ஆர்ட்டிலிருந்து உள்ளக அலங்காரப் பிரிவில் பட்டம் பெற்றார்.
இவரது திறமையை உணர்ந்து, இந்தியா புக் ஹவுஸ் கமலாவை 1970 களில் குழந்தைகள் புத்தகங்களை எழுத நியமனம் செய்தது. இவரது குறிப்பிடத்தக்க படைப்புகளில் தி தமா ஸ்டோரீஸ், தெனாலி & அதர் ஸ்டோரிஸ் மற்றும் தமா அண்ட் ஹிச் மிஸிங் மதர் ஆகியவை அடங்கும். இவரது கதைகள் தூர்தர்ஷனில் ஒளிபரப்பானது.